Abilinnapead Kristjan Võrno, Tarmo Priiman ja ASi Võru Vesi juhatuse esimees Sairos Hõrak olid enne kohtade saamist mehed, kellel sooja tööotsa silmapiiril ei paistnud. Loomulikult olen ma töötuse vähendamise poolt. Seega peaksin rõõmustama, et kolm tegevusetuse käes vaevelnud kodanikku  said endale töö. Väga armas on ka fakt, et ilmselt hoidub IRL oma tööta olnud võitlejaid stressiga koormamisest. Ka psühholoogid räägivad, et kaua aega tegevusega hõlmamata inimest peab uuesti tööga järk-järgult harjutama, aga kui ta pikemalt ooteasendisse jääb, muutub ta (vastavalt töötuterminoloogiale) isegi heitunuks. Sellest ka olukord, kus töö, millega oleks kenasti hakkama saanud kaks töötajat, jagati nüüd eelnimetatud kodanike vahel.